cyanic-selkie/wikianc huggingface dataset:
שרפץ
במלחמת העולם השנייה
ב-8 בנובמבר 1939 גירשו הגרמנים את היהודים משרפץ לנובידבור ולוורשה, לאחר שהטילו עליהם גזירות שונות, והעלו באש את בית הכנסת המקומי. ממקומות אלו שולחו בהמשך יהודי העיר למחנות השמדה אחדים. כ-500 עובדי כפייה יהודים שהושארו בעיר רוכזו בגטו שהוקם בה, אשר חוסל ב-6 בינואר 1942.
הפארק הלאומי אינדיאנה דונס
הגדרת השמורה כפארק לאומי
הצעת חוק לסווג מחדש את חוף הימה הלאומי אינדיאנה דונס כפארק הלאומי אינדיאנה דונס העלתה על ידי פיט ויסקלוסקי, חבר בית הנבחרים של ארצות הברית מטעם מחוז הקונגרס הראשון של מדינת אינדיאנה והסנאטורים טוד יאנג ומייק בראון, ובעבר על ידי הסנאטור ג'ו דונלי, ששאף שהאתר יזכה להכרה רבה יותר. סגן מנהל שירות הפארקים הלאומיים, פול דניאל סמית', העיד כי השירות התנגד לסיווג המחודש מכיוון שהוא אינו עולה בקנה אחד עם מוסכמות השמות של השירות ולדיונות של אינדיאנה יש יותר במשותף עם אחרים מאשר הפארקים הלאומיים, שבדרך כלל הם גדולים בהרבה.
הצעת חוק 1488H. R. עברה במקור בבית הנבחרים ב-1 בנובמבר 2017, אך היא לא הועלתה להצבעה בסנאט במהלך הקונגרס ה-115 של ארצות הברית. חוק ההקצאות המאוחד משנת 2019 כלל את הצעת החוק כהוראה ונחתם על ידי הנשיא דונלד טראמפ ב-15 בפברואר, ויצר את הפארק הלאומי ה-61 של ארצות הברית, והראשון באינדיאנה.
תיירות
מחנאות זמינה באתר המחנאות דונווד (Dunewood Campground). הקמפינג כולל תחנת מזבלה לקרוואנים ושתי לולאות של אתרים נגישים לקרוואנים. בכל האתרים יש מתקני גריל, שולחן פיקניק וגישה לשירותים עם מים זורמים ומקלחות.
דינה מרחב
ביוגרפיה
ב-2013 הוצב פסלה "שלווה שמימית" בחזית בית הקברות היהודי העתיק בעיר ג'קובו שבקרואטיה לזכר הנספים במחנה הריכוז ג'קובו.
הקרב על קיבוץ גשר
רקע היסטורי
בשנת 1901, סמוך למקום בו מתחבר נהר הירמוך לנהר הירדן, וכן למקומו של גשר רומי עתיק, נרכשו אדמות בעמק הירדן על ידי יק"א. זמן קצר אחר כך עלו על הקרקע, במקום בו נמצאת כיום מנחמיה, מתיישבים אנשי העלייה הראשונה. בהמשך, הפקיעו השלטונות העות'מאנים את אדמות המקום, וב-1904 הועבר דרכן סעיף של מסילת הברזל החיג'אזית. סעיף המסילה החיג'אזית עבר על גשר שהוקם לצד הגשר הרומי. לאחר כיבוש הארץ על ידי הבריטים, בוטלה ההפקעה. בקיץ 1920 הוקם היישוב גשר נחלים על ידי קבוצת חלוצים, חלקם משוחררי הגדודים העבריים, והאחרים חברי גדוד העבודה. בשל מחלוקת על האופי הרצוי למקום: קיבוץ או מושב, הקבוצה התפרקה לאחר שנים אחדות. במקומם התיישבו בנקודה חברי קבוצת "אחדות" מירושלים והמקום שינה את שמו למשק גשר. ב-1925 הוקם גשר נוסף, לכלי רכב, מעט צפונה לגשר הרכבת. כך הפך המקום לצומת תחבורה חשוב, שכן דרך גשר זה עברה הדרך חיפה-אירביד-בגדאד. כן הוקמו, במעבר הגבול הסמוך, מצדו הירדני, בית מכס, ובנוסף, הוקמה בקרבת מקום, בצד הארץ ישראלי, תחנת הסגר לבהמות (קרנטינה). בסוף שנות העשרים הוקמה בסמוך, בתחום עבר הירדן, תחנת הכוח בנהריים. ב-1932 הוקם בעבר הירדן המזרחי תל אור, יישוב ובו שוכנו עובדי המפעל בנהריים ובני משפחותיהם. כן עבר במקום, מעט מדרום לגשרים, קו צינור הנפט עיראק-חיפה של חברת הנפט העיראקית (Iraq Petroleum Company-IPC). לנוכח חשיבותו האסטרטגית, הקימו הבריטים במקום את משטרת גשר.
ימי המנדט האחרונים
ב-13 במאי 1948, הוציא משה מן, מפקד חטיבת 'גולני', את "פקודת יום מס' 1", ובה הכריז על מצב צבאי בכל המרחב והסמיך את המפקדים לגייס את התושבים לעבודות ביצורים ולהפקיע כל סוגי נשק מהיישובים לפי צורכי המערכה (נשק זה נחשב כרכושם של היישובים האמורים).
השותפות הטראנס-פסיפית
השותפות הטראנס-פסיפית (באנגלית: Trans-Pacific Partnership, או TPP) היא הסכם סחר כלכלי מתוכנן שמטרתו ליצור גוש מסחר של אחת עשרה מדינות השוכנות לחופי האוקיינוס השקט. נכון ל-2017, ההסכם כולל את יפן, אוסטרליה, קנדה, מקסיקו, צ'ילה, ברוניי, מלזיה, ניו זילנד, פרו, סינגפור ווייטנאם. ההסכם טרם אושרר על ידי רוב המדינות וטרם נכנס לתוקף.
המסגרת הכלכלית האינדו-פסיפית
ב-23 במאי 2022, נשיא ארצות הברית ג'ו ביידן השיק ברית סחר חדשה עם כתריסר מדינות, כמו יפן, דרום קוריאה והודו. המטרה הייתה לנסח כללי סחר חדשים באזור ולהציע חלופה לסין העממית. הברית, המכונה "המסגרת הכלכלית האינדו-פסיפית" (IPEE), תוארה גם כמשקל נגד לשותפות הטראנס-פסיפית.
ג'נה פישר
רג'ינה מארי "ג'נה" פישר (באנגלית: Regina Marie "Jenna" Fischer; 7 במרץ 1974) היא שחקנית ובמאית אמריקאית. ידועה בזכות תפקידה בסדרה הקומית "המשרד" עליו הייתה מועמדת לפרס אמי. ב-2018–2019 פישר כיכבה בסדרה "ביחד ולחוד" של רשת ABC.
עבודות נוספות
בדצמבר 2007, במהלך שביתת איגוד התסריטאים האמריקאי, הופיעה באחד הפרקים של המחזה Darque Magick בתיאטרון "Sacred Fools Theater Company".
קוברה פיליפינית
מאפיינים
בנוסף על ארס זה הקוברה יכולה לירוק את הארס למרחק שלושה מטרים לעבר עיניו של הקורבן ולעוור אותו, אם כי לא להרוג.
המכביה השלוש-עשרה
לראשונה במסגרת המכביה, יהודים מחלק ממדינות הגוש הקומוניסטי במזרח אירופה השתתפו בתחרויות. ספורטאים מברית המועצות הורשו להשתתף במשחקי המכביה, וספורטאים מהונגריה וליטא השתתפו לראשונה מאז מלחמת העולם השנייה. זו הייתה התחרות הבינלאומית הראשונה, שבה ספורטאים מליטא ייצגו את מדינתם תחת דגלם מאז הכיבוש הסובייטי, והוכרו על ידי הוועד האולימפי הבינלאומי.
יחסי אסטוניה–ספרד
בשנת 2007 מספר הספרדים שהתגוררו באסטוניה עמד על 54 אנשים, בעוד מספר הספרדים שאינם תושבים היה 55.
יחסי תרבות
מאז 1996 ניתן ללמוד לימודי ספרדית באוניברסיטת טרטו, היוקרתית במדינה. אוניברסיטת טאלין הציגה אפשרות זו בשנת 2001 ומאז 2003 יש לאוניברסיטה זו מרכז בחינות של מכון סרוונטס.
It's Only a Paper Moon
It's Only a Paper Moon (בתרגום חופשי: "זה רק ירח נייר") הוא שיר פופולרי שיצא לאור בשנת 1933 עם לחן מאת הרולד ארלן ועם מילים של ייפ הרבורג ובילי רוז.
רקע כללי
במקור נקרא השיר: "If You Believed in Me" (בתרגום חופשי: "לו היית מאמין בי"), אבל מאוחר יותר קיבל השיר את השם הפופולרי יותר "It's Only a Paper Moon".
ויליירסדורפ
היסטוריה
הפילדקורנט פיטר דה וילייר, הבעלים של החווה ראדין, פנה למושל הכף ב-1841 בבקשה להקים עיירה בחלק מהחווה שלו. ב-1843 הוקמה העיירה, וב-1855 הוכרזה כעירייה.
סמל העיירה
הסמל הראשון - דוד גראף תרם לעירייה בשנת 1907 ציור של סמל של משפחת דה וילייר, ששימש לאחר מכן כסמל העירוני.
מלך האסיסטים של ה-NBA
ארבעה שחקנים שונים זכו בתואר מלך האסיסטים באותה עונה בה זכו באליפות ה-NBA: בוב קוזי (1957, 1959 ו-1960), ג'רי וסט (1972), מג'יק ג'ונסון (1987) ולברון ג'יימס (2020).
אות אתנה
עלילה
לאחר חזרתם לספינה, החבורה נוסעת לקנזס וג'ייסון, פייפר ופרסי מחפשים את האל בכחוס. הם מגלים שגם בכחוס קרוע בין התגלמותו הרומאית והתגלמותו היוונית (דיוניסוס). הם מבקשים ממנו עזרה בלהרוג את הענקים התאומים, ובכחוס מתנה את עזרתו בהעלאת קורבן גדול. בכחוס נעלם בעודו מתריע שמדובר במלכודת, ואידולונים משתלטים על פרסי וג'ייסון שנלחמים אחד בשני עד שפייפר מפסיקה את הקרב בעזרת דיבור ההקסמה שלה. לאחר מכן בספינה, פייפר משתמשת בדיבור ההקסמה שלה שוב כדי להכריח את האידולונים להבטיח שיעזבו את הספינה ואת החצויים.
ויליירסדורפ
אטרקציות
ישנם מספר רב של מבנים בווילירדורפ בעלי ערך היסטורי: מוזיאון דגבריק, מבנה הכנסייה הרפורמית ההולנדית, Kelkiewyn, Oude Huis ו-Ou Meul. מוזיאון דגבריק (והמסעדה) הוא משנת 1845 והוכרז כאנדרטה ב-1994.
אות אתנה
עלילה
ליאו הייזל ופרנק יוצאים לחפש את ניקו די אנג'לו, אחיה-למחצה של הייזל, שנראה בחלומו של פרסי כלוא בכד של הענקים התאומים אוטוס ואפיאלטס. הם מגלים שאידולונים עקבו אחריהם והשתלטו על רובוטים מבית המלאכה של ארכימדס. ליאו מנצח את האידולונים ומשמידם, אבל אז גאיה כולאת אותם בבית המלאכה וליאו נאלץ להשתמש בעוגיית המזל של נמסיס כדי לשחרר אותם.
אנבת' יוצאת לבדה למצוא את אתנה פרתנוס. בדרכה לחדר בו מוחבא הפסל היא נאלצת לעבור משימות שונות ואתגרים אינטלקטואליים עד שבסופו של דבר היא עומדת מול האויבת המושבעת של אמה אתנה: ארכנה, שהחביאה במשך כל השנים את הפסל על מנת לנקום באתנה. אנבת' מאתגרת את ארכנה לתחרות אריגה וגורמת לה לארוג מלכודת אצבעות סינית. ארכנה, שלא מודעת למשמעות הדבר שהיא אורגת, נופלת בפח וכך אנבת' מצליחה לגרום לה להיכנס לתוך המלכודת ולכלוא אותה בה.
הנבואה והתגשמותה
"זהוב וחיוור ניצב אסון הענקים" – אסון הענקים: פסל אתנה פרתנוס - העשוי מזהב ומשנהב - הוא היחיד שיכול לגרום לשני המחנות (היווני והרומי) להתאחד ולנצח את הענקים.
בובת מין
פיתוח בובות מין
תחום הנדסת המכונות נותן את חלקו בפיתוח המכשירים המשמשים להרכבה של בובות מין.
מגוון ותפוצה
ביפן קיים ביקוש למכשיר אחר המזכיר בובת מין בכינוי דקימאקורה (מיפנית: 抱き枕, כרית אהבה).
דורון חרמוני
ביוגרפיה
חרמוני נולד בישראל, ב-1973 התחיל לימודי תואר ראשון בביולוגיה באוניברסיטת בן-גוריון בנגב, אותם סיים בהצטיינות ב-1976.מייד לאחר מכן התחיל לימודי רפואה באוניברסיטת בן-גוריון, אותם סיים ב-1982 וראה עצמו כתלמידו המובהק של פרופסור טומי ספנסר.
אלקטור (אפליקציה)
הפרת פרטיות
בפברואר 2020 התגלתה פרצת אבטחת מידע. . כעבור שנה, הרשות להגנת הפרטיות קבעה כי אלקטור והליכוד הפרו את חוק הגנת הפרטיות והתקנות מכוחו.
טאקו (זמר)
קריירה
בשנת 1981 חתם טאקו על חוזה התקליטים הראשון שלו עם פולידור במערב גרמניה לשתי מהדורות תקליטים, ובו הוציא את הסינגל הראשון שלו, "Puttin 'On the Ritz", שהוצא בשנת 1982 על ידי RCA Records בארצות הברית. בגרסתו לשיר היו קטעים משירים אחרים של אירווינג ברלין, כמו "White Christmas". הסינגל הושמע רבות ברחבי ארצות הברית בסוף הקיץ של 1983, ובסופו של דבר הגיע לשיא במקום ה-4 בספטמבר 1983 בהוט 100, כמו גם במקום הראשון ב- Cashbox. בשנים 1983 ו-1984 הוא הופיע ברחבי אירופה. בעוד שהסינגל "Puttin 'on the Ritz" הגיע לראש המצעדים בשוודיה ובניו זילנד, הוא נכנס לטופ 5 במדינות רבות כמו נורווגיה, אוסטריה וקנדה.
האקדמיה הצעירה הישראלית
נכון ל-2022, האקדמיה הצעירה הישראלית מונה 32 חברים.
אימרה הרמן
יחסו לפסיכואנליזה
בשנים 1921–1922 עבר הרמן אנליזת הכשרה לפסיכואנליזה אצל ארז'בט רווס. בתום בחינותיו אלה ניתח (פסיכואנליטי) מטופלים בפרקטיקה פרטית. בשנת 1922 הציג אותו שאנדור פרנצי בפני זיגמונד פרויד בקונגרס הפסיכואנליטי בברלין. יחסיו המאוחרים יותר עם פרויד התפתחו בצורה טובה יותר מזו עם מייקל (מיהאי) באלינט, שהעמיק את הסתירה בין הרמן לבין באלינט. (האגודה הפסיכואנליטית של בודפשט התפרסמה בזכות הוויכוחים הפנימיים שלה שאורגנו בדרך כלל סביב שני המחנות, בהתבסס על הניגודים באלינט-הרמן). בנוסף לאהדה של הרמן-פרויד, הוא גם נהנה מתמיכתו של שאנדור פרנצי; היחסים בין שניהם היו הרמוניים למרות תחומי העניין השונים שלהם וניתן לאפיין אותם כסוג של יחסי מאסטר - סטודנט (יורש). בשנת 1925 מונה אימרה הרמן למזכיר האגודה הפסיכואנליטית ההונגרית. בין השנים 1936 לבין 1944 היה סגן נשיא, ומשנת 1945 היה נשיא העמותה.
במהלך שנות ה-30 של המאה ה-20 השתתף הרמן באירועים הפסיכואנליטיים החשובים ביותר, כמו 8–10 ביוני 1935 ב"ארבעה-השינויים" הראשון (Vierländertung) בווינה, בין אנליסטים מאוסטריה, צ'כיה, הונגריה ואיטליה. הוא נכח גם בכנס "ארבעה-שינויים"השני (באוגוסט 1936) וגם בשלישי (התקיים בתאריכים-17 במאי 1937). הוא גם הרצה בקונגרס הפסיכואנליטי מריאנסקה לאזנייה על האינסטינקטים העצמיים העליונים והיה אורח תכוף בסמינרים בדירתו של לאופולד סונדי.
דנה יואלי
דנה יואלי (נולדה ב-1979) היא אמנית ישראלית רב תחומית. עבודותיה מוצגות במוזיאונים מובילים בישראל ובאירופה והיא זכתה במלגות ופרסים. עבודותיה מופיעות באוספים פרטיים ומוסדיים בישראל ובעולם.
עבודותיה
בשנת 2010 הציגה יואלי את תערוכת הפיסול  'נקרופיליה'. התערוכה חולקה לשני חלקים: קיר הנצחה מבטון אטום ומיניאטורות פורצלן מצועצעות. את פסלי המיניאטורות הקטנים יצרה יואלי מחומר פולימרי, שלא עבדה אתו קודם לכן. שני החלקים עוסקים במוות גרוטסקי.
עבודתה של יואלי בודקת את הרלוונטיות של נוסחי ההנצחה הקלאסיים באנדרטות ובחללי זיכרון מקומיים, אמצעות עימות הנוסח המקומי והפריפריאלי של בתי יד לבנים ואנדרטות ברחבי הארץ עם המודלים שלאורם עוצב נוסח זה, השאובים מהעולם הקלאסי, מהרומנטיקה הגרמנית ומהמודרניזם.
בעבודה  'פרסוניום' יואלי מנתצת פורצ'לן בוהמי וגרמני ובתהליך של מניפולציה אשלייתית משתמשת בחומרים מרוכבים על מנת לצפות את השברים ולחברם יחד לכדי מה שנראה ככלי קרמיקה מקומיים קדומים.
איי כריסטיאניה (יוון)
היסטוריה
באמצע שנות השבעים, האי הגדול ביותר, כריסטיאני, נחשב על ידי נאט"ו כאתר מתאים לבסיס צבאי שנועד להכיל סילו לטילים, אך זה מעולם לא נבנה.
רוברט פאנו
רוברט פאנו בשמו בלידה - רוברטו מריו פאנו (באנגלית: Robert Fano, שמו המלא באיטלקית: Roberto Maria Fano, 11 בנובמבר 1917 טורינו - 13 ביולי 2016 נייפלז, פלורידה) היה מהנדס ומדען מחשבים אמריקאי, יהודי יליד איטליה, אחד מחלוצי תורת האינפורמציה ושל מחשוב בשיתוף זמן. פאנו היה מייסד ה-CSAIL - המעבדה למדעי מחשב ולבינה מלאכותית של המכון MIT בבוסטון. יחד עם קלוד שאנון יצר את קוד שאנון-פאנו. הוא נבחר לאקדמיה הלאומית למדעים של ארצות הברית, במסגרת האקדמיה הלאומית להנדסה של ארצות הברית.
חייו הפרטיים
פאנו היה נשוי לז'קלין מרמן לבית קרנדול (Jacqueline Mirman Crandall) (1998-1919), ילידת מולדן, מחוז מידלסקס במסצ'וסטס, ונפטרה לפניו מסרטן שחלות בגיל 78. הוא השאיר שלוש בנות - פאולה ניסונגר, לינדה רייאן וקרול פאנו, וחמישה נכדים.
שנת הדרקון (סרט)
עלילה
במקביל, וייט הנשוי יוצר קשר רומנטי עם טרייסי צו, כתבת פלילים ממוצא אסיאתי (קואיזומי), ומנצל אותה למען מימוש מטרותיו. וייט מפתח במהלך הסרט אובססיה, אשר מתעצמת עם הרג אשתו ועמיתיו. בסיום הסרט, בניסיון לחשוף עסקת סמים בהיקפים גדולים מאוד, וייט נקלע לקרב יריות עם טאי ולבסוף הורג אותו. סצנת הסיום מתרחשת בהלווייתו של טאי, וייט הפצוע מגיע לשם ומתחיל לעצור בפזיזות את אנשי המאפיה הקשישים. בעוד שההמון מתנפל עליו ומגדף אותו, הוא מתעלם לחלוטין ומנשק את צו.
ביקורת
הסרט קיבל ביקורות מעורבות. וינסנט קנבי מהניו יורק טיימס כתב על הסרט :, בעוד שג'נט מסלין גם היא מהטיימס, גינתה את: וציינה שמשחקה של קואיזומי היה גרוע במיוחד.
אחמד נאסר אל-ראיסי
אינטרפול
הוא היה המועמד הרשמי של איחוד האמירויות הערביות לרשת את קים ג'ונג יאנג כנשיא האינטרפול ב־2022. הוא הואשם בניהול עינויים, מועמדותו גונתה בחריפות על ידי ארגוני זכויות אדם. קואליציה של 19 ארגוני זכויות אדם, כולל ארגון Human Rights Watch ומרכז המפרץ לזכויות אדם, כתבה מכתב פתוח לאינטרפול המייעץ נגד מינויו לנשיא הארגון. דו"ח של דייוויד קלברט-סמית', לשעבר התובע הראשי של בריטניה, אמר כי אל-ראיסי אינו מתאים למלא את התפקיד. מתיו הדג'ס ביקש מחברי האינטרפול לא לשקול את אל-ראיסי לתפקיד.
יחסי ארמניה–ספרד
יחסי ארמניה–ספרד הם היחסים הדיפלומטיים בין ארמניה לספרד. חשיבותם של היחסים מתמקדת בתולדות הגירת הארמנים לספרד. בספרד חיים כ-40,000 ארמנים וצאצאיהם. שתי המדינות חברות במועצת אירופה.
יחסים מוקדמים
הקשר הראשוני הראשון בין ארמניה לספרד התרחש בשנת 1382 כאשר המלך המודח ליאו החמישי מממלכת קיליקיה הארמנית הגיע לספרד בבקשה לסיוע מחואן הראשון, מלך קסטיליה, להחזרת ממלכתו. בספרד, ליאו החמישי קיבל את התואר "לורד מדריד" ונשאר בספרד עד 1390 אז נפטר המלך חואן הראשון מקסטיליה. במשך מאות שנים הגיעו ארמנים לספרד ונמלטו ממלחמה ואי וודאות במדינתם. חלק מהארמנים השתתפו בעידן התגליות עבור ספרד בסוף המאה ה-15 ובתחילת המאה ה-16.
ורה אינבר
קורות חיים
לאחר המלחמה המשיכה אינבר ליצור בתחום ספרות הילדים.
יצירתה
יצירתה המפורסמת ביותר היא הפואמה "המרדיאן של פולקובו". הפואמה נכתבה בצורה ריאליסטית, ואף על פי שהיא אמנות מגויסת, היא עדיין שומרת על רמה ספרותית גבוהה. בנוסף מפורסמות יצירותיה המלחמתיות הקצרות, ובמיוחד השיר "בת נאמנה".
תוכנית מיר ומעבורות החלל
צוותים
בנוסף לטיסות המעבורות אל מיר, כללה התוכנית את שהייתם של 7 אסטרונאוטים בתחנה לפרקי זמן ארוכים. שבעת האסטרונאוטים שנבחרו: נורמן ת'אגארד, שאנון לוסיד, ג'ון בלאהה, ג'רי ליננג'ר, מייקל פואייל, דייוויד וולף ואנדי תומאס, הוטסו כל אחד בתורו אל עיר הכוכבים, רוסיה, שם עברו אימונים בהיבטים שונים על פעילות תחנת החלל מיר ופעילות חללית הסויוז ששימשה ככלי התחבורה המאויש היחיד אל התחנה (לפני משימות מעבורות החלל אל התחנה). האסטרונאוטים התאמנו גם בביצוע הליכות חלל מחוץ למיר וקיבלו שיעורים בשפה הרוסית, בה דיברו עם הקוסמונאוטים ועם מרכז הבקרה הרוסי. מלבדם טסו במעבורות במסגרת התוכנית עוד כ-35 אסטרונאוטים.
במשך שהייתם במיר, וגם במעבורות החלל, ביצעו האסטרונאוטים והקוסמונאוטים ניסויים מגוונים, כולל גידול צמחים וגבישים, וצילמו מאות תצלומים של כדור הארץ שחג מתחתם באיטיות. הם גם סייעו בפעולות השוטפות לתחזוק התחנה הישנה (שרכיבה הראשון שוגר ב-1986), וגם בתיקונה לאחר פריצת שרפה בתחנה, התנגשות חללית הפרוגרס בתחנה, איבוד הכוח החשמלי, ספינים לא מבוקרים ודליפת חומרים רעילים. האסטרונאוטים האמריקאים שהו במצטבר כמעט 1,000 ימים על התחנה, ובכך אפשרו לנאס"א ללמוד רבות על שהייה ממושכת בחלל, כולל התופעות הפסיכולוגיות שחוו האסטרונאוטים, והשיטה היעילה ביותר לניהול הפעילות בתחנה.
רובי רוברטסון
קריירת הקולנוע 1980–1986
ב-1980 הפיק רוברטסו עבור MGM את הסרט Carny, שעסק באנשי ירידים נודדים, אותם חווה כנער. בנוסף, שיחק רוברטסון בסרט בעצמו, לצד ג'ודי פוסטר. כן חיבר חלק מפסקול הסרט. באותה שנה חיבר את פסקול הסרט "השור הזועם" של סקורסזה והחל שיתוף פעולה ארוך ופורה עם הבמאי. בחלק מהפרויקטים הללו שיתף פעולה עם ותיקי הבנד, ריצ'רד מנואל וגארת' הדסון. בפסקול הסרט "צבע הכסף" (1986) כתב עם זמר הבלוז וילי דיקסון ועם אריק קלפטון.
תוכנית מיר ומעבורות החלל
המעבורת הראשונה במיר (1995)
ב-3 בפברואר 1995 שוגרה דיסקברי למשימה הראשונה לאותה שנה - STS-63. הייתה זו הטיסה השנייה במסגרת תוכנית מיר והמעבורות, והראשונה שהוטסה על ידי אישה, האסטרונאוטית איילין קולינס. המשימה, שכונתה "near-Mir" (קרוב למיר), נמשכה שמונה ימים, במהלכם נפגשה המעבורת עם תחנת החלל מיר, והגיעה למרחק של 11 מטרים בלבד ממנה. לאחר המפגש הטיסה קולינס את המעבורת סביב התחנה. מטרת המשימה הייתה לשמש כחזרה גנרלית לקראת המשימה הבאה בתוכנית - STS-71 - שהייתה הראשונה לעגון בתחנה. ככזאת, נשאה המשימה מערכות שונות שנבחנו במהלכה ונבחנו טכניקות טיסה בסמוך לתחנה.
מטרתה המרכזית של משימת STS-71, ששוגרה ב-27 ביוני 1995, ושהייתה משימת החלל המאוישת ה-100 של ארצות הברית, הייתה להיפגש עם תחנת החלל מיר ולעגון בה. העגינה בוצעה בהצלחה ב-29 ביוני, ואטלנטיס הפכה לחללית האמריקאית הראשונה שעוגנת בחללית רוסית מאז משימת אפולו-סויוז ב-1975. אטלנטיס הביאה לתחנה את הקוסמונאוטים אנטולי סולובייב וניקולאי בדארין - שהיוו את צוות משלחת EO-19, והחזירה לכדור הארץ את האסטרונאוט נורמן והקוסמונאוטים דזורוב וסטרקלוב - שהיוו את משלחת EO-18. כמו כן נשאה המעבורת אספקה לתחנה ויחדת ספייסלאב שנשאה מספר ניסויים משותפים לארצות הברית ולרוסיה.
"שלבים שתיים ושלוש" (1998–2020)
עם נחיתת המעבורת דיסקברי ב-12 ביוני 1998 הסתיים "שלב מספר אחת" של התוכנית, ומיד החל השלב הבא - בניית תחנת החלל הבינלאומית. ב-20 בנובמבר 1998, 5 חודשים בלבד לאחר נחיתת הדיסקברי, שוגר הרכיב "זאריה" של ה-ISS על גבי משגר פרוטון, ושבועיים לאחר מכן שוגרה אליה המעבורת אנדוור כשבתוכה היחידה השנייה של התחנה - "יוניטי". פחות משנה אחר כך, ולאחר ששוגרו מספר יחידות ורכיבים נוספים, ב-31 באוקטובר 2000 שוגרה משימת סויוז TM-31 ובתוכה המשלחת הראשונה אל ה-ISS. החללית עגנה בתחנה ב-2 בנובמבר ומאז תחנת החלל הבינלאומית מאוישת ברציפות. הגעתה של יחידת המעבדה האמריקאית "דסטיני" ב-2001 סימלה את סיומו של השלב השני ותחילתו של השלב השלישי בתוכנית - סיום בניית התחנה.
בבניית ותפעול תחנת החלל הבינלאומית משתתפות שלוש סוכנויות חלל נוספות מלבד נאס"א ורוסקוסמוס - סוכנות החלל הקנדית, סוכנות החלל היפנית וסוכנות החלל האירופית. המידע המדעי הנאסף התחנה, ובמיוחד המידע הפיזיולוגי משהייתם הממושכת של האסטרונאוטים בחלל, עתידה לסייע רבות בעת תכנון משימות מאוישות ממושכות אל הירח ואל מאדים, אשר גם הן עשויות להתבצע בשיתוף פעולה בינלאומי.
בעיות כלכליות
מבקרים רבים טענו כי החוזה שחתמה נאס"א עם רוסקוסמוס, על סך 400 מיליון דולר, היה הדבר היחיד שהחזיק את תוכנית החלל הרוסית עומדת, וכי רק מעבורות החלל החזיקו את מיר פעילה. מלבד זאת, נאס"א נדרשה לשלם סכומים רבים עבור האימונים וציוד האימונים ששימש את האסטרונאוטים שלה בעת ששהו בעיר הכוכבים. הביקורות הגיעו לשיאם כאשר התוכנית "Nightline" של רשת הטלוויזיה האמריקאית ABC חשפה כי ישנה סבירות גבוהה לכך שהרשויות ברוסיה מעלו בכספים שקיבלו, ובונות באמצעותם שכונת מגורים מפוארת לקוסמונאוטים במוסקבה. האפשרות השנייה הייתה כי את הפרויקט מממנת המאפיה הרוסית. מנהל נאס"א, דניאל גולדין, הוזמן לתוכנית על מנת להגן על הפרויקט, אך הוא סירב להגיב. המשרד לקשרי חוץ של נאס"א צוטט כאומר "מה שרוסיה עושה עם כספיה הפרטיים הוא עניינה בלבד".
היינריך השבעים ושניים, נסיך רויס-לובנשטיין-אברסדורף
ביוגרפיה
שלא כמו אצל רוב שליטי אירופה, המספר הסודר שנוסף לשמו לא סימל שהיו כל כך הרבה שליטים עם השם הזה לפניו, אלא לפי המסורת, כל הגברים בבית רויס נקראו בשם היינריך, ומוספרו לפי סדר הלידה במשפחה באופן כללי. בנסיכות רויס הקו הצעיר, שיטת המספור הייתה לאפס בכל תחילת המאה; לפיכך היינריך השבעים ושניים כונה כך בשל העובדה שנולד בסופה של המאה השמונה עשרה.
אברהם הלוי אמיגו
קורות חייו
עמד בראש ישיבת "בעלי בתים". השתלם בקבלה והיה בחוג המקובלים של רבי יעקב צמח.
הרב אמיגו נפטר בירושלים בשנת ה'תמ"ג (1683).
שלזיה האוסטרית
היסטוריה
כאשר בשנת 1804 הקיס הקיסר ההבסבורגי פרנץ השני את האימפריה האוסטרית, תוארו כלל את "הדוכס של שלזיה העליונה והתחתונה". שלזיה האוסטרית חוברה ברכבת עם בירת אוסטריה וינה, כאשר קו הרכבת הצפוני של הקיסר פרדיננד הורחב לתחנת בוהומין בשנת 1847. במהלך הפשרה האוסטרו-הונגרית של 1867 הפכה דוכסות שלזיה העליונה והתחתונה לאדמת כתר של ציסלייטניה האוסטרית.
מייק גרסיה
ביוגרפיה
זכייתו של גרסיה הייתה הפעם הראשונה בה המפלגה הרפובליקנית השתלטה על מושב דמוקרטי בקליפורניה מאז 1998. עיתונאים שונים ופרשנים פוליטיים הגדירו את ניצחונו של גרסיה כמהפך, באמתלה כי מועמד רפובליקני ניצח כנגד כל הסיכויים במחוז בחירה בו הילרי קלינטון ניצחה בפער של 7% בבחירות 2016 לנשיאות וקייטי היל נבחרה בו ברוב של 9% בבחירות האמצע ב-2018.
יורגן שטוק
אינטרפול
מאז 2005 שטוק עובד עבור האינטרפול. הוא היה סגן נשיא אירופה בארגון בין 2007 ל-2010. ב-7 בנובמבר 2014 הוא נבחר למשרת המזכיר הכללי של האינטרפול על ידי העצרת הכללית, הוא קיבל את התפקיד מרונלד נובל. הוא נבחר לכהונה של חמש שנים. באוקטובר 2019, הוא נבחר מחדש לכהונה שנייה של חמש שנים.
איברהימה טראורה
קריירה בינלאומית
טראורה ערך את הופעת הבכורה שלו בנבחרת גינאה באוגוסט 2011 במשחק מול נבחרת מאלי. גינאה ניצחה במשחק בתוצאה 0–2, וטראורה הבקיע את השער השני. במוקדמות גביע אפריקה לאומות 2012 הבקיע טראורה את השער הדרמטי ביותר בקריירה שלו, כאשר נבחרתו הייתה זקוקה לנקודה אחת במשחק ההכרעה על ההעפלה לטורניר מול נבחרת ניגריה, שהובילה בתוצאה 1–2. בדקה ה-91 הבקיע טראורה את שער השוויון, שהעלה את גינאה לאליפות, והשאיר את ניגריה בחוץ. בטורניר עצמו, הודחה גינאה בשלב הבתים, על אף ניצחון 1–6 על נבחרת בוצוואנה, בו טראורה הבקיע שער אחד. בנובמבר 2014, חששה בורוסיה מנשנגלדבך לשחרר את טראורה למשחקי הנבחרת, עקב התפרצות נגיף האבולה במערב אפריקה, אך טראורה התעקש לשחק עם הנבחרת.
ג'ון קונור
סדרת סרטי "שליחות קטלנית"
בסיפר של העולם הבדיוני בו הוא נמצא, ג'ון קונור הוא דמות משיחית, אשר תוביל את המחתרת לניצחון על הרובוטים המחסלים הנשלטים על ידי סקיינט (מחשב העל הצבאי) שגורם ליום הדין (השתלטות הרובוטים והמחשבים על העולם, המהווים סיכון קיומי לאנושות). כאשר אמו, שרה קונור, הופכת למטרה לרובוט מחסל שנשלח אחורה בזמן בסרט הראשון, ג'ון שולח את לוחם המחתרת קייל ריס במטרה להגן עליה, בידיעה שבשלב מאוחר יותר שרה תכנס להריון מקייל, וג'ון עצמו ייוולד. ג'ון הודף את ניסיונות המחסל להרוג אותו בסרט השני והשלישי, לפני יום הדין. בסרט הרביעי, ג'ון הוא לוחם מחתרת לאחר שסקיינט השתלט והתרחשו אירועי יום הדין.
פדרציית הבנדי הרוסית
הפדרציה מייצגת את האינטרסים הרוסיים בתחום הבנדי בפני פדרציית הבנדי הבינלאומית. הפדרציה מנהלת את נבחרת רוסיה בבנדי, כל ליגות הבנדי הרוסיות, כולל ליגת העל הרוסית בבנדי, תחרויות בנדי לנשים וכו'. באחריות הפדרציה לארגן את כל התחרויות הבינלאומיות שנערכות ברוסיה.
דן גרלינג
תרומה מחקרית
גרלינג גילה שאפשר לטפל בכנימת עש הטבק באמצעות צרעות טפיליות, התמקד באקולוגיה ובהתנהגות חרקים, ובמיוחד בכנימות עש ובאויבים הטבעים שלהם, וחקר את התנהגותם של אויבים טבעים אלו בשדה, ואת השפעתם על אוכלוסיית השדה, וזאת בשביל לבדוק האם ניתן להשתמש בהם למטרת הדברה טבעית.
That's Not My Name
גרסאות כיסוי ושימוש במדיה
ב-15 בינואר 2022, השיר הפך לוויראלי לראשונה ברשת החברתית טיקטוק כשהופיע בסרטוניהם של חשבונות חיות מחמד מפורסמים. כבר כמה ימים לאחר מכן, סלבריטאים כמו אליסיה סילברסטון ודרו ברימור החלו לפרסם סרטונים הכוללים את השיר, שהשימוש בו הוגדר בין היתר להצגת תמונות של תפקידי המשחק הבולטים הקודמים שלהם.
זיו ביילין
ביוגרפיה
לאחר כשמונה שנים של עבודה בפרקליטות הפלילית והאזרחית, החליטה ביילין לבצע שינוי תעסוקתי והחלה את דרכה בעולם העיתונות הכתובה והמקוונת. היא החלה לעסוק בכתיבת תוכן ככתבת במגזין האינטרנטי Xnet, ולאחר מכן החלה לשמש כתבת במגזין העסקים ליידי גלובס.
המכינה לעולים באוניברסיטה העברית בירושלים
מיקום
בעקבות מלחמת ששת הימים, עם גידול מספר תלמידי המכינה, שכרה האוניברסיטה את מבנה בית הספר של מנזר האחיות הסאלזיאניות בשכונת מורשה (אז מוסררה). שם קובצו תחת קורת גג אחת שתי תוכניות לימוד: המכינה לעולים, ולצידה המכינה לישראלים. אך האיחוד לא עלה יפה. בשנת הלימודים 1971–1972 הופרדו שתי המכינות זו מזו, ועד היום הן שתי ישויות נפרדות.
צוות המכינה בשנים הראשונות
כדי לתת לתלמידים הרגשת בית, גייסה האוניברסיטה צוות יועצים ומדריכים הדוברים את שפת האם של התלמידים ומלווה אותם לאורך השנה. המורים והיועצים התמחו לאורך השנים בהכרת התרבויות השונות של התלמידים, והתאימו את ההוראה לצרכים השונים של כל אוכלוסייה. המחלקה לחברה ותרבות (לימים OSA, המשרד לפעילויות סטודנטים) ליוותה את התלמידים במהלך לימודיהם. המדריכים ערכו פעולות חברתיות ותרבותיות מגוונות, שעזרו לתלמידים לחצות את הגשר לחיי היום-יום בישראל בכלל ולחיים הסטודנטיאליים בפרט.
תוכנית הלימודים
המכינה מורכבת משתי מגמות: מגמת מדעי הרוח והחברה, ומגמת מתמטיקה ומדעים מדויקים. התלמידים ממוינים למגמות השונות על פי בחינת מיון במתמטיקה הנערכת לפני תחילת שנת הלימודים. מגמת טבע מכשירה את התלמידים המעוניינים להתקבל לפקולטה למדעי הטבע של האוניברסיטה.
צוות ההוראה
לצוות המורים במכינה, המיומן והרגיש לסוגי האוכלוסייה שבה, ניסיון רב שנים בהוראת סטודנטים הדוברים שפות אם שונות, הבאים ממגוון תרבויות ומנהגים, ואשר רגילים לשיטות לימוד וציפיות שונות. האתגר שבהוראת שפה זרה ללא שפה משותפת דורש מן המורים דרכי הוראה יצירתיות, כדי להפוך את הלימוד לחוויה חיובית ולניסיון לימודי מעשיר.
מסדר פרחי הפאולוניה
עיצוב המדליה מכיל צלב מוזהב עם קרניים לבנות מצופות אמייל, שבמרכזו דיסקה אדומה - המייצגת את השמש העולה - מוקפת בקרניים אדומות ובשלושה פרחי פאולוניה בין כל זרוע של הצלב. המדליה תלויה משלושה עלי פאולוניה מצופי אמייל על סרט אדום עם שוליים לבנים. את העיטור עונדים על כתף ימין.
ירגזי שחור-פס
ירגזי שחור-פס (שם מדעי: Machlolophus xanthogenys) הוא מין ציפור שיר קטנה ממשפחת הירגזיים. את שמו הוא קיבל מפס העין השחור שלו.
מאפיינים חיצוניים
הירגזי שחור-הפס הוא עוף קטן; אורכו 13–14 ס"מ ומסתו 12.9–19.7 גרם. ראשו צבוע בצהוב ושחור: הסנטר, הציצה, המצח, ופס העין שחורים, והלחיים, הגבות והעורף צהובים. הכנפיים שחורות עם נקודות לבנות, הזנב שחור עם שוליים לבנים, והגב ירוק-זית. סוככות הזנב העליונות אפורות. הגחון צהוב עם פס שחור ארוך ועבה הנמתח מהמקור ועד הזנב. הצד התחתון של הכנפיים, בית השחי ונוצות הירך לבנים. קריאותיו דומות לאלו של קרובו, הירגזי צהוב-הלחי, והן נשמעות כמו "סי-סי", "צי-צי", "ויויפ-וויפ", ו-"טו-צי". השיר הוא רצף של שריקות גבוהות וזמזומים. בנפאל, הירגזים שרים מינואר עד ספטמבר, אבל במיוחד ממרץ עד אפריל.
חוזה הולבאס
קריירה בינלאומית
הולבאס זכאי לשחק עבור 3 מדינות:גרמניה מולדתו, יוון מולדת אביו ואורוגוואי מולדת אימו. בנובמבר קיבל אזרחות יוונית וב-11 בנובמבר 2011 ערך את הופעת הבכורה שלו עבור הנבחרת בתיקו 1-1 נגד. הוא נכלל בסגל הנבחרת לקראת יורו 2012 ומונדיאל 2014. ב-10 באוקטובר 2016 לאחר הניצחון 0–2 על הודיע על פרישה מהנבחרת.
Ext4
גרסת הפיתוח הראשונה של ext4 הופיעה בליבת לינוקס גרסה 2.6.19, ובגרסה 2.6.28 סומנה המערכת כיציבה. בעקבות הצלחת הגרסה החליפה חברת גוגל את מערכות הקבצים שבמחשביה מ-ext2 ל-ext4, ובנוסף החליפה החברה את מערכת הקבצים YAFFS ל-ext4, במערכת ההפעלה אנדרואיד אותה היא מפתחת.
טום ריס האריס
קריירה
בשנת 2018 שיחק בסדרת הטלוויזיה "בלתי נשכח" ובסרט "תיכון סלוטרהאוס שולט". שנה לאחר מכן שיחק בסרט הקולנוע "הג'נטלמנים" ובסדרת הטלוויזיה "15 ימים".
שחר נקב
שחר נקב (נולדה ב-12 באפריל 1997) היא כדורגלנית ישראלית, המשחקת לסירוגין כבלמית וכמגנה שמאלית בקבוצת מ.כ רמת השרון שבליגת העל ובנבחרת ישראל.
ביוגרפיה
נקב החלה לשחק כדורגל כילדה בשכונת מגוריה, ובמקביל הצטרפה בכיתה א' לקבוצת ג'ודו, בתחילה אצל המאמן מוריס סמדג'ה ולאחר מכן אצל אבי אגר, שם התאמנה עד כיתה ו'. בשנים אלה התחרתה בטורנירים מקומיים ובינלאומיים בג'ודו והייתה פעמיים סגנית אלופת ישראל. כשהייתה בכיתה ז' החליטה לסיים את דרכה בג'ודו ולהגשים את אהבתה לכדורגל.
אלכסנדר פרוקופצ'וק
ביוגרפיה
נולד ב-18 בנובמבר 1961 בעיירה קורוסטן שבמחוז ז'יטומיר. אמו - אלה אפאנסייבה, מורה לגרמנית. אביו עבד כמהנדס עיצוב במפעל Khimmash. סיים את לימודיו באוניברסיטת קייב עם תואר בשפות וספרות רומנו-גרמניות בשנת 1983. דובר אנגלית, גרמנית, צרפתית, איטלקית, פולנית.
ב-14 ביוני 2011, על פי צו של נשיא רוסיה, הועלה לדרגת מייג'ור גנרל. על פי אותו צו, הוא מונה לראש הלשכה המרכזית הלאומית של האינטרפול של משרד הפנים של הפדרציה הרוסית.
סאל רוטי
סאל רוטי (באנגלית: Sel Roti; בנפאלית: सेल रोटी) הוא בצק מטוגן ומתוק הנפוץ בבהוטן, הודו ונפאל.
מרקו פאפה
קריירת מועדונים
ב-13 באוגוסט 2012 חתם בהירנביין ההולנדית. ב-3 בינואר 2014 שוחרר מהירנביין וחתם בסיאטל סאונדרס ובה שיחק עד סוף שנת 2015 עת עבר לקולורדו ראפידס.
אנשל מאיר רוטשילד
ביוגרפיה
גם אם נכסי M. A. Rothschild & Sons המשיכו לגדול תחת הנהגתו של אנשל מאיר רוטשילד, חברת האב בפרנקפורט בכל זאת איבדה מחשיבותה ביחס לבנקי רוטשילד בפריז ובלונדון שגדלו במהירות. אף על פי כן, הבנקים בפריז ובלונדון נשארו רק ענפים של החברה. כל עוד גיטל רוטשילד, אמם של האחים רוטשילד, נשארה בחיים, פרנקפורט נשאר מקום המפגש הכללי של משפחת רוטשילד.
יהדות
רוטשילד גם ניסה להשיג שוויון משפטי ליותר מ-4,000 יהודי פרנקפורט, שהיוו כעשרה אחוזים מהאוכלוסייה. ב-Konstitutionsergänzungsakte ("החוק המשלים לחוקה"), החוקה של העיר החופשית פרנקפורט שנחקקה ב-1816, זכויות האזרח שלהם צומצמו שוב בגלל רצונם של רוב האזרחים הנוצרים, שחששו מתחרות מצד אזרחים יהודים. בין השנים 1816 ו-1824, בתמיכת הנסיך מטרניך, שר המדינה הפרוסי הרדנברג ונסיכים נוספים, שלח רוטשילד את Bittschriften der Israelitischen Gemeinde die Gleichstellung der Frankfurter Juden betreffend (עתירות מהקהילה היהודית בדבר שוויון ליהודי פרנקפורט) לסנאט של העיר החופשית. בשנת 1824 ניתנו ליהודים, שהוזכרו כ-Israelitische Bürger (אזרחים ישראלים), זכויות שוות לנוצרים על פי המשפט הפרטי, אך רק בשנת 1864 ביטלה פרנקפורט, כמדינה הגרמנית השנייה אחרי באדן (1862), את כל ההגבלות על זכויות האזרח, והחשיבה יהודים כשווים לשאר האזרחים.
ג'סי מטקאלף
קריירה
ביולי 1999 החל מטקאלף לשחק באופרת הסבון "תשוקות" ברשת NBC. לאחר חמש שנים בתפקיד החליט מטקאלף לפרוש מהפקת הסדרה ולנסות כיוונים אחרים.
רודינה מוסקבה
רודינה (ברוסית: Футбольный клуб «Родина» Москва) הוא מועדון כדורגל רוסי ממוסקבה.
היסטוריה
מאז 2016 נקרא "רודינה". מאז עונת 2019/20 המועדון מתמודד באליפות PFL (ליגת הכדורגל המקצוענית). הבעלים של המועדון הוא איש עסקים רוסי בשם סרגיי לומאקין, המחזיק בבעלות גם על מועדון "ריגה".
In the Good Old Days (When Times Were Bad)
רקע והצלחה מסחרית
בשיר הנושא של האלבום פרטו מדברת על כך שגדלה בעוני ועל הדברים שלמדה מהתקופה הזו אך אף על פי שלמדה דברים מהתקופה הזו היא לא הייתה רוצה לחזור אליה. השיר "He's a Go Getter" הוא שיר הומוריסטי שמשלב משחקי מילים. בנוסף לשירים המקוריים, האלבום גם כולל שלוש גרסאות כיסוי.
ג'סי מטקאלף
קריירה
בפברואר 2010 לוהק מטקאף לשחק בעונה היחידה של הסדרה "מרדף" ברשת NBC.
מסדר החרצית
מקבלי העיטור
להלן רשימה חלקית של חברי המסדר:
אנדרטת גדוד 52
רקע
לאחר מלחמת העצמאות הועבר הגדוד אל חטיבה 7 והמשיך לפעול כגדוד סדיר. הוא השתתף בפעולות התגמול ובכל מלחמות ישראל, לרבות מלחמת לבנון השנייה.
ורונה (פירושונים)
{{פירושונים|
מפעל הקרונות של טבר
היסטוריה
מפעל הקרונות של טבר הוקם ב-25 באוגוסט 1898 בשם מפעל חומרי הרכבת וולגה העליונה. הוא נבנה ביוזמתה של חברת המניות המשותפת הצרפתית-בלגית Dyle et Bacalan בשנת 1898. בתחילה ייצר המפעל קרונות שינה עם ארבעה צירים לחברת הרכבות הבינלאומית אקספרס, רכבות נוסעים מארבעה קרונות, רכבות עסקיות עם טרקליני לימוד ותאי שינה ורכבות נוסעים למדינות בעלות אקלים חם. המפעל ייצר רכבות משא, פלטפורמות וטנדרים למקררים וייצרה גם רכבות חשמליות, רכיבים וחלקי חילוף לרכבת חשמלית. חברת מפעל הקרונות של טבר ייצרה גם רכבות צבאיות. החל משנת 1904 ייצר המפעל רכבות נוסעים עם סיפון כפול עבור מהגרים למזרח הרחוק וייצר טרקליני אוכל עם שישה צירים באורך של 26 מטרים עבור משפחת המלוכה.
מאז 1951 חזר המפעל להתמקד בייצור רכבות נוסעים. בשנות השישים שך המאה העשרים, לראשונה בתחום הנדסת הרכבות במדינה, הוקם קו ייצור סיטוני במעבדות המפעל שהחל לייצר רכבות עם מערכות מיזוג אוויר ובעלי הנעה חשמלית. רכבות ראשונות אלה שירתו במרכז אסיה ובין מוסקבה ללנינגרד.
SparkyLinux
רשימת גרסאות
צוות הפיתוח משחרר אל השוק 3-4 גרסאות בשנה:
מוס שוקולד
הכנה
קינוח מסוג זה משתמש בדרך כלל בקצפת וביצים כמרכיבים בסיסיים, אליהם מתווספים שוקולד או מחית פירות, בהתאם לסוג הטעם שנועד להעניק. ניתן לקשט את הקינוח בחלמון ביצה, סוכר או קצפת, תבלינים או קליפות הדרים. ג'לטין משמש בדרך כלל כקישוט.
רגשות אשמה (סדרת טלוויזיה)
רגשות אשמה (באנגלית: Guilt) היא סדרת דרמת מתח קומית בריטית. זו הייתה סדרת הדרמה הראשונה שהוזמנה עבור ערוץ BBC Scotland, ואחר כך שודרה בערוץ BBC Two. את הסדרה יצר וכתב ניל פורסיית'. במרכז הסיפור עומדים שני אחים, בגילומם של מארק בונאר וג'יימי סיבס, שמעורבים בתאונת פגע וברח. העונה הראשונה שודרה בערוץ BBC Two בין 30 באוקטובר ל-14 בנובמבר 2019. העונה השנייה של הסדרה שורה ב-2021, והשלישית והאחרונה ב-2023.
תקציר עלילה
בתחילת הסדרה שני אחים, מקס וג'ייק, חוזרים במכונית מחתונה. כאשר הם פוגעים בטעות והורגים אדם מבוגר שעובר ברחוב, הם מחליטים לטשטש את עקבותיהם ולהסתיר את הפשע. ככל שעובר הזמן גוברים הקשיים שעומדים בפני האחים. לסיפור נוספות דמויות אחרות שהנושא המקשר ביניהן הוא רגשות אשמה.
תנור אדמה
אמריקה הצפונית והדרומית
באזורים רבים, ארכאולוגים מזהים "בורות של מדורות" כמקובלים בשימוש בעבר. במרכז טקסס, ישנן "ערימות פסולת שרופות", שמשערים ששימשו בבישול בקנה מידה גדול של צמחים מסוגים שונים, בעיקר פקעות לייצור משקה. ה"פיב" (pib) של המאיה והוואטייה (Huatia) בפרו הם דוגמאות נוספות. בארצות מסו-אמריקה ובאיים הקריביים, ברבקואה הוא מנהג נפוץ. ברבקואה, במקור מילה מעם הטאינו המתייחסת לבור עצמו, כוללת בשר הנצלה לאיטו בבור מרופד באגבה, פופולרי במקסיקו לצד (נזיד בשר עז), טורטיות ורוטב סלסה.
הוואטייה (Huatia) והפאצ'אמנקה (pachamanca) הם תנורי אדמה מסורתיים של אזור הרי האנדים בפרו, בוליביה וצ'ילה. שניהם טכניקות בישול ילידיות שקדמו לאימפריית האינקה.
האומו בסמואה
האומו בסמואה משתמש באותה שיטת בישול כמו בתנורי אדמה רבים אחרים והוא קשור קשר הדוק לתנור האדמה של הוואי, האימו (imu), אשר פועל מתחת לאדמה על ידי חפירת בור (אם כי בדרך כלל האומו נעשה מעל פני האדמה ולא בבור). זוהי שיטה יומיומית להכנת אוכל צלוי, כאשר התנורים המודרניים מוגבלים לבתים בסגנון מערבי. בבית הכפר המסורתי ישמשו מבערי גז בתוך הבית לבישול חלק מהאוכל בסירים. האומו מוגן על ידי גג במקרה של גשם, והוא מותקן בנפרד מהבית. אין לאומו קירות מה שמאפשר לעשן להיפלט.
האומו של סמואה מתחיל באש שנועדה לחימום אבנים שנבדקו קודם באש האם הן יתפוצצו כתוצאה מהחימום. משתמשים באבנים אלה שוב ושוב אך בסופו של דבר הן מושלכות ומוחלפות כאשר מרגישים שהן כבר לא אוגרות מספיק חום. ברגע שהאבנים חמות מספיק, הן נערמות סביב חבילות המזון העטופות בעלי בננה או נייר אלומיניום. לאחר מכן מניחים עלים מעל המכלול והאוכל נותר להתבשל למספר שעות עד לבישול מלא.
אוטו שטיינהויזל
קריירה מוקדמת
שטיינהויזל שימש כראש משטרת וינה החל משנות ה-30 המוקדמות. זה גם כנראה תקופת הזמן שבו הוא הצטרף בחשאי לאס אס. אוטו שטרסר טען ששטיינהויזל היה סוכן גסטפו חשאי, וכי ביולי 1933 היה מבצע שתוזמן על ידי שטיינהויזל לחטוף את שטרסר, ולהבריחו מעבר לגבול גרמניה, או לכלוא אותו. עם זאת, הניסיון נכשל.
מוות ותוצאות
מזכ"ל האינטרפול, אוסקר דרסלר שלח דו"ח לכל חברי האינטרףאינטרם שציין כי הוא ומשטרה אחרת, כולל פקידים נאצים ארתור נבה ואחרים, החליטו "לבקש ממפקד משטרת הביטחון הגרמנית" לקבל את נשיאות האינטרפול (ICPC). לפי הדיווחים, עשרים ושבעה פקידי משטרה המייצגים 15 מדינות הסכימו להצעה. מכיוון שזה היה פחות משני שלישים מכלל החברות בארגון, המדינות שלא ניתן היה להתייחס אליהן לא נספרו ואלו שנמנעו נחשבו כלא הצביעו נגד ההצעה, כך שהנהגת הארגון בשליטת הנאצים נימקה את השגת רוב. במכתב חוזר מ-24 באוגוסט 1940 הצהיר ריינהרד היידריך כי הודיעו לו כי שמועמדותו כנשיא הארגון "עברה פה אחד". היידריך המשיך כי הוא "יוביל את הארגון לעתיד חדש ומוצלח" וכי מטה האינטרפול "מעכשיו יהיה ממוקם בברלין".
סטיב אנטין
סטיב אנטין (באנגלית: Steve Antin; נולד ב-19 באפריל 1958) הוא שחקן אמריקאי-יהודי.
ביוגרפיה
בסרט הבתול האמריקאי האחרון, המהווה חידוש לאסקימו לימון הוא שיחק את הדמות המקבילה למומו, אותו גילם יהונתן סגל.
אפלה מוחלטת, אין כוכבים
רקע
השמות של הנובלות ותקצירי הסיפור הוכרזו באתר הרשמי של המחבר ב-2 באפריל 2010. זה אוסף הארבע הנובלות השלישי של קינג, לפניו הוציא את "עונות מתחלפות" (1982) ו"ארבע אחרי חצות" (1990).
ג'יימס אלברט גארי
חיים אישיים
ב-1856 נשא גארי לאישה את לווינה ו. קורי, בתו של ג'יימס קורי. לזוג נולדו עשרה ילדים ששמונה מתוכם הגיעו לבגרות. בנם, א. סטנלי גארי היה לשותף בחברה המשפחתית. גארי היה חבר פעיל בכנסייה הפרסביטריאנית בבולטימור.
דניאל בובה
בובה נולד בפלורייה שבשווייץ. הוא קיבל את הדוקטורט שלו מטעם אוניברסיטת ז'נבה בשנת 1929. באותה השנה עבר לצרפת ועבד במכון פסטר שבפריז עד 1947. לאחר מכן עבר לאיטליה.
ב-1964 התמנה לפרופסור באוניברסיטת ססארי. בשנים 1969–1971 שימש כראש המועצה הלאומית למחקר ברומא. אחרי כן שימש כפרופסור באוניברסיטת רומא לה ספיאנצה. ב-1982 פרש לגמלאות.
באלמינה
היסטוריה קדומה
שלושה ק"מ מצפון לעיר התגלו כנסייה ובית קברות המיוחסים לתקופת הנצרות הקדומה. ב-1868 מצא חופר קברים לוח אבן גדול שעליו חקוק צלב והכתובת "ord do degen". הכתובת מיוחסת לבישוף דיגאן, שחי באירלנד במהלך המאה השביעית. אבן זו משמשת כיום כחלק מהמבואה של הכנסייה המקומית על שם פטריק הקדוש.
במאה ה-12 כבשו הנורמנים את רוב שטחם של מחוז אנטרים ומחוז דאון, לאחר שהשתלטו על אנגליה במאה ה-11, הם יצרו את הגרעין של רוזנות אלסטר. במהלך מסעם, הם בנו תלוליות עפר גדולות שבראשן ניצבו מגדלי עץ הקרויים mottes.
לאחר ימי הביניים
ב-1641 הובס חיל המצב של באלמינה על ידי מורדים אירים בקרב. ב-1684 הוקם בניין השוק הראשון של העיר (כיום מקומו של בניין העירייה). ב-1690, השתמש הדוכס מוירטמברג, ממצביאיו של המלך ויליאם השלישי, בטירת באלמינה כמפקדתו. סיר רוברט אדאיר גייס רגימנט רגלים לטובתו של המלך ונלחם בקרב בוין.
גני הבסל
הגנים שוכנים בעיקול רחב של החידקל והם משתרעים על פני חמש טרסות שנוצרו כאשר הנהר העמיק את אפיק זרימתו. בעבר יוחס להם מימד של קדושה והם הושוו לגן עדן, ובמקורות מסוימים הוצגו כמקום בו אדם פגש את חווה על פני הארץ, לאחר שגורשו מגן עדן. הגנים מארחים 189 מיני ציפורים וכן מינים אנדמיים של צמחים ובעלי חיים האופייניים לנהר חידקל.
עומרי דור
ביוגרפיה
באוגוסט 2021 מונה למפקד בסיס פלמחים.
ז'יגמונד פרקשהאזי
ביוגרפיה
ז'יגמונג פישר נולד במשפחת אצולה יהודית, כבן למשפחת פישר מפרקשהאזה. הוא היה נכדם של מור פישר ושל מריה זלצר. אביו היה דז'ה פישר מפרקשהאזה (1827 – 1914) ואמו הייתה מריה פרסבורגר.
לארי קרמר
ביוגרפיה
ב-1987 הקים את ACT UP (קואליציית איידס לשחרור כוח), קבוצת פעולה ישירה שמטרתה שיפור חייהם של חולי איידס, מימון טיפולים והכרה ממסדית בבעיה. כתוצאה מפעילות זו, נעצר קרמר עשרות פעמים. כשנה לאחר מכן התבשר כי הוא עצמו חולה במחלה. ב-1992 הוביל עם הארגון מחאה בה נסעו מאות לבית הלבן עם אפר יקיריהם שנספו במחלת האיידס, ופיזרו אותו על מדשאות הבית הלבן.
רוז'ה טאייפה
הנצחה והוקרה
בשנת 1989 הוכר טאייפה על ידי יד ושם בתור חסיד אומות העולם.
כרמל (רובה)
כרמל (באנגלית: IWI Carmel) הוא רובה סער ישראלי תוצרת תעשיות נשק לישראל. הרובה הוא בתצורה סטנדרטית (בדומה לגליל ACE שמשווק מחוץ לישראל, ובניגוד לתבור לסוגיו שהוא בתצורת בולפאפ) ולטענת היצרנים, הרובה מתאים "לפעולות של יחידות לחימה קטנות במגוון סביבות ועבור סבבי לחימה ארוכים".
מילת נשים בסודאן
מילת נשים בסודאן בהקשר הגלובלי
טרמינולוגיה של המונח בסודאן כחלק מהשפעות מערביות- הגישה השנייה היא מערבית בשיתוף קולות חדשניים מקומיים המגדירים את המעשה כשם נרדף למפגע פיזי לכל דבר. בסודאן ישנם ארגונים הפועלים בהסברה לאוכלוסייה על המשמעויות השליליות בהקשר הרפואי והן בהקשר המגדרי של מילת נשים. דוגמה לארגון כזה הוא  ה'באביקר באדרי' - האיחוד המדעי ללימודי נשים בסודאן.
מילת נשים בסודאן בהקשר התרבותי מילת נשים היא טקס אשר ברוב המקרים מקבל משמעות קוסמולוגית שנועדה לחבר את הפרט למסגרת האמונה במקום, וכדי לקיים את הסדר הקיים בקהילה מאז ומתמיד. ארגון הבאביקר באדרי ומקביליו, חותרים נגד התופעה תוך אמירה כי היא משמרת סדר קיים של דומיננטיות גברית בחברה, ושימור הסטטוס קוו החברתי, על חשבון הבריאות ומקומם החברתי של נשות סודאן.
מילת נשים בסודאן
התופעה מתפשטת באזורים רחבים בדרום ומערב סודאן וישנה קורלציה בין תהליכי איסלאמיזציה באזורים אלו לבין התרחבות המנהג. המוסלמים בסודאן מאמינים שמנהג המילה הוא חלק מהותי מדתם, אף על פי שזהו מנהג הלקוח ככל הנראה מתרבויות אחרות. למרות זאת, המוסלמים מבצעים את המנהג בצורה הקיצונית ביותר הידועה בסודאן, תוך חיתוך של כל חלקי אבר המין, לעיתים ללא השארת אפילו פיסת עור. התפשטות התופעה היא כה גדולה, כך שלדוגמה בעיר נייאלה במערב סודאן התופעה לא הייתה קיימת עד שנות הארבעים וכיום (2017) היא מתרחשת בכל האזור. מאידך, ניתן לראות על פי כנסים מדעיים ורפואיים שנערכו במדינה בשנות התשעים, כי ישנם דיונים נרחבים בנוגע להמשך קיום המנהג- הדיונים עוסקים בחסרונות הרפואיים, מידת הכאב וחוסר נחיצותה של מילת הנשים, ובביסוס ההבדלים המגדריים בשם הדת ובחינת נכונות מצב זה- כל אלו על מנת להעלות את המודעות לבעייתיות הקיימת במנהג זה.
ננסי מיטפורד
ננסי פרימן-מיטפורד (באנגלית: Nancy Freeman-Mitford CBE; 28 בנובמבר 1904 – 30 ביוני 1973) הייתה סופרת, ביוגרפית ועיתונאית אנגלייה. היא אחת מהאחיות לבית מיטפורד והשתייכה לחוג העילית בחברה הלונדונית בתקופה שבין מלחמות העולם. היא זכתה למוניטין בעקבות הרומנים שחיברה על חיי החברה הגבוהה באנגליה ובצרפת, ובזכות שנינותה הנועזת. בנוסף, זכתה להערכה כמחברת ביוגרפיות עממיות של דמויות היסטוריות.
שמואל טולקובסקי
פעילותו בארץ ישראל
בשנים 1940–1947 שימש כמזכיר של וועדות ממשלתיות לפיקוח על פירות ההדר ושיווקם ויו"ר ועדת המטעים במועצה החקלאית הכללית של המנדט. על תרומתו לקידום ענף הפרדסנות קיבל בשנת 1928 אות כבוד .M.B.E ממלך בריטניה. כחלק מפעילותו לסייע ביצוא פרי ההדר לחו"ל, לקח חלק בקידום ענף הספנות והנמלים. הוא שימש כיו"ר הוועדה היהודית-ערבית לבניית הנמל של יפו בין השנים 1920–1925, היה חבר בוועדות לנמלים ודייג שהקימה ממשלת המנדט בשנים 1929–1939. נמנה עם מייסדי החבל הימי לישראל ב-1937 והיה יושב הראש הראשון שלו. היה ממייסדי חברת צים בשנת 1945 ושימש כיושב הראש שלה עד 1949. היה חבר מועצת המנהלים של בית הספר הימי בחיפה.
רובין קוך
קריירת מועדונים
בתחילת עונת 2017/18 ערך קוך שלוש הופעות במדי קייזרסלאוטרן, אך לקראת תום חלון ההעברות חתם בפרייבורג מהבונדסליגה. בעונת הבכורה שלו בקבוצה, קוך ערך 26 הופעות והבקיע שני שערים, וסיים עם קבוצתו במקום ה-15 בבונדסליגה. בעונת 2018/19 סיימו קוך ופרייבורג במקום ה-13, כשקוך מציג יכולת גבוהה, ומשתף פעולה בהגנה עם מנואל גולדה, דומיניק היינץ וכריסטיאן גונטר. בעונת 2019/20 היה קוך חלק מרכזי בעונה טובה של פרייבורג, בה סיימה הקבוצה במקום השמיני בבונדסליגה.
קריירה בינלאומית
קוך ערך חמש הופעות במדי נבחרת גרמניה בכדורגל עד גיל 21, והשתתף עמה בטורניר אליפות אירופה בכדורגל עד גיל 21 - 2019, שם הפסידה גרמניה לספרד בגמר. קוך שימש בעיקר מחליף בטורניר זה.
ב-9 באוקטובר 2019 ערך קוך את הופעת הבכורה שלו במדי נבחרת גרמניה הבכירה, כששיחק 90 דקות בתיקו 2-2 מול ארגנטינה במשחק ידידות שנערך בזיגנל אידונה פארק שבדורטמונד. קוך זומן לסגל הגרמני ליורו 2020, בו הודחה גרמניה בשמינית הגמר על ידי אנגליה, אך לא שותף כלל.
אמור (סרט)
אמור (Amor) הוא סרט דרמה ישראלי משנת 2016 בכתיבתו ובבימויו של רפאל רביבו, עם אור אילן ולירון לבו בתפקידים הראשיים.
תקציר העלילה
לילה קצה בחייה, היא הייתה פעם רקדנית בלט וכעת משותקת בארבע גפיה בלי סיכוי לשיפור. היא אינה מרשה לאנשים לבקר אותה פרט להוריה - האם אליס (ענת עצמון) והאב אלברט (גיל אלון). אלברט הוא חוזר בתשובה ולילה מתחננת לפניו שיאפשר לה לסיים את חייה אך זה מנוגד לאמונתו הדתית. הוא מתייעץ גם עם הרב שלו, אבי (שלמה רז) שאוסר עליו לעשות זאת ולהמשיך להתפלל לרחמי שמים.
צ'ארלס אמורי סמית'
קריירה פוליטית ודיפלומטית
בשנים 1890–1892 הוא נשלח להיות שגריר ארצות הברית ברוסיה. באותה תקופה הוא היה אחראי על העברת חמישה משלוחי מזון ומוצרים אחרים לסובלים מהרעב ההמוני שם ששוויו הסתכם ב-750,000 דולר. בשנים 1898–1902 הוא היה המנהל הכללי של דואר ארצות הברית בקבינטים של הנשיאים ויליאם מקינלי ותאודור רוזוולט. בתפקידו זה הוא עשה רבות לפיתוח מערכת משלוחי הדואר הכפריים בחינם.
קרחון רמזי
הקרחון זורם לכיוון צפון ונשפך אל מדף הקרח רוס, ממזרח לפסגת דן הארטוג.
רכישת קריאה בגיל הרך
רכישת קריאה לעומת רכישת שפה דבורה
לעומת זאת, לימוד הקריאה הוא תהליך מורכב, בו הילד נדרש לייצג את כל הידע שלו על השפה הדבורה באמצעות מערכת של סימנים כתובים. לכן, התפיסה הרווחת כיום גורסת כי תהליך זה מצריך התערבות ייחודית ומכוונת, והוא יכול להתבצע רק לאחר רכישת השפה הדבורה.
גיל תחילת לימוד ורכישת קריאה
ישנן חברות ומדינות בהן תהליך הקריאה מתחיל אף מאוחר יותר. בפינלנד למשל, החינוך היסודי מתחיל רק בגיל שבע, ולכן גם תהליך הקריאה מתחיל בגיל מאוחר יותר, אלא אם כן הילד יוזם ומבקש ללמוד את הקריאה בעצמו. גישה זו באה לידי ביטוי גם בקהילות אנתרופוסופיות.
קראוטרוק
מאפיינים
להקות ידועות אשר מזוהות על הסגנון הן טנג'רין דרים, פאוסט, קאן, אמול דול II, אש רה טמפל, והרכבים נוספים אשר עבדו עם מפיקים ידועים בסצנה כמו דיטר דירקס וקוני פלאנק הן נוי!, קלאסטר וקרפטוורק. להקות אלו היוו תגובה לוואקום התרבותי שנוצר לאחר מלחמת העולם השנייה בגרמניה, וכתגובה לתרבות האנגלו-אמריקאית שהייתה פופולרית באותה תקופה, על מנת ליצור תרבות וזהות גרמנית חדשה ורדיקלית בגישתה הניסיונית אשר תפתח סגנון מוזיקלי חדש. מוזיקאים רבים מהלהקות הללו לא היה מודע (או מעוניין) ברוק, כשנחשפו להקות כמו קאן וקרפטוורק אל החדשנות של אמנים ולהקות כמו הוולווט אנדרגראונד, פינק פלויד, פרנק זאפה וג'ימי הנדריקס, הם היו מהראשונים לברך את השפעות המוזיקה הפופולרית של התקופה.
להקות קראוטרוק שילבו בין הכלים של להקת רוק סטנדרטית (גיטרה, בס, תופים, קלידים) עם השפעות אלקטרוניות, אשר יהוו השפעה של סגנונות כמו אמביינט. המקצב המנוגן היה בדרך כלל 4/4 באופן שחוזר על עצמו המכונה גם Motorik ומזוהה עם הסגנון. קראוטרוק השפיע על ההיפ הופ שנוצר בשנות השמונים והלאה, בעיקר להקות כמו קרפטוורק וקאן שיצרו עניין בשל האלמנטים הפאנקיים ששילבו בסגנונם. דוגמה לכך היא השיר Planet Rock של אפריקה באמבטה וסולסוניק פורס אשר כלל סימפולים מתוך יצירתם של קרפטוורק, Trans Europe Express.
רכישת קריאה בגיל הרך
המודל הנוירופסיכולוגי הדו-ערוצי - Dual Routs
דיסלקסיה, על פי מודל זה, היא תוצאה של עצירה או חסימה באחד או יותר מנתיבי העיבוד.
מודל המעבדים של אדמס (1990)
אדמס מסבירה את תהליך הקריאה בכך שהילד קולט באופן חזותי את רצף האותיות ומזהה את תבנית המילה במעבד האורתוגרפי. הילד נעזר במעבד הסמנטי ושואל את עצמו אם הרצף הוא בעל משמעות. לאחר שזיהה את המשמעות, הוא שואל לגבי ההקשר שבו המילה מופיעה. במקרה שהילד אינו מוצא הקשר מתאים, הוא חוזר למעבד הפונולוגי ומפענח את המילה מחדש.
לקויות קריאה
להפרעת למידה עם לקות קריאה קיימים גורמים שונים: נוירולוגיים, תורשתיים וכן שילוב של תורשה וסביבה. כמו כן, ממצאים מבניים של המוח מצביעים על היעדר סימטריה של ההמיספרות במוח, המפריע לעיבוד מדויק של הגירויים הגרפיים.
בי"ס בארי ראשון לציון
על בית הספר
לבית הספר חלקה בת כ-3 דונם, בין הרחובות גורדון, קפלן וכצנלסון, שמשמשת ללימודי חקלאות בבית הספר. בחלקה נמצאת גם "חורשת הבנים" לזכר נופלי בית הספר. בשטחה הארי של החלקה נטועים עצים שונים כשרובם ככולם עצי פרי.
בית הספר ידוע בעיר בשל הוראת מקצועות החקלאות, כלכלת הבית, האמנויות (פיסול ומחול) והמוזיקה. בבית הספר פועלת מקהלה המורכבת מתלמידים נבחרים מהשכבות הגבוהות של בית הספר בהנחיית המוזיקאית והמלחינה רבקה ברומברג. מקהלה זו מייצגת את בית הספר באירועים עירוניים שונים ומופיעה בטקסים פנימיים. עוד פועל בבית הספר מרכז ללימודי אמנויות הפתוח לכל תלמידי העיר ובו נערכים חוגים בתחומי הציור והפיסול.
ריצ'רד לואיס
ראשית חייו
לואיס נולד בברוקלין, ניו יורק וגדל באנגלווד, ניו ג'רזי. אביו עבד בענף הקייטרינג ואמו הייתה שחקנית. לואיס יהודי במוצאו.
דמוגרפיה של הממלכה המאוחדת
היסטוריה
אוכלוסיית אנגליה כמעט והכפילה את עצמה בין השנים 1851 ל-1901 כאשר גדלה מ-16.8 מיליון תושבים ל-30.5 מיליון. אוכלוסיית אירלנד צנחה מ-8.2 מיליון בשנת 1841 לפחות מ-4.6 מיליון בשנת 1901. במחקר שבוצע על ידי אניד צ'ארלס בתחילת שנות ה-30 של המאה ה-20 הוכח שגידול האוכלוסייה באנגליה צפוי לרדת.
ג'ו אלן
סוונסי סיטי
בחודש אפריל 2009, עלה כמחליף וכבש את השער הראשון שלו בסוונסי בדרבי של דרום ויילס נגד קארדיף סיטי. בסוף העונה חתם על חוזה חדש לשלוש שנים עד לשנת 2012. לאחר פציעות חוזרות שהשביתו אותו במשך רוב עונת 2009-10, חזר אלן להרכב הראשון בתחילת עונת 2010-11.
חזרה לסוונסי
ב-8 ביולי 2022 חתם על חוזה לשנתיים בסוונסי סיטי.
מרד התרנגולים: עלייתם של הנאגטס
תקציר העלילה
לאחר שברחה בהצלחה מהחווה של טווידי בצורה נועזת ומסוכנת, ג'ינג'ר גילתה את המקום המושלם שלה, אי מושלם שבו כל הלהקה יכולה לחיות בהרמוניה, ללא כל סיכונים מבני אדם. עם בקיעתה של מולי, בתם החדשה של ג'ינג'ר ורוקי, נראה כי החלום הטוב של ג'ינג'ר התגשם סוף סוף. עם זאת, כל אוכלוסיית התרנגולות מתמודדת כעת עם סכנה מאיימת וחדשה ביבשת. נחושים לשמור על חירותם, גם אם זה אומר לסכן אותו, ג'ינג'ר והצוות שלה נחושים לפרוץ פנימה.
הפקה
סרט המשך למרד התרנגולים דווח באפריל 2018 בהפקת אולפני ארדמן, StudioCanal ו-Pathe. לחברת דרימוורקס הנפשה לא הייתה מעורבות עקב סיום השותפות שלהם עם אולפני ארדמן לאחר יציאת הסרט "חיים בזרם" בשנת 2006. סם פל ביים, עם פול קיולי המפיק. תסריטאיי הסרט המקוריים קארי קירקפטריק וג'ון או'פארל כתבו גם את סרט ההמשך. מייסדי ארדמן, פיטר לורד ודייוויד ספרוקסטון, משמשים כמפיקים בפועל.
Don't Forget
הפקה
לובאטו החלו לעבוד על האלבום בספטמבר 2007, במקביל לצילומי סרט הטלוויזיה "קאמפ רוק" של ערוץ דיסני. בתחילת שנת 2008 הם היו שותפים לכתיבת עשרה שירים בשבוע במהלך סיבוב הופעות של הלהקה. לובאטו אמרו,. לפני הלג האירופאי של סיבוב ההופכות, הלכו לובאטו לאולפן שם הלהקה הפיקה את השירים יחד עם ג'ון פילדס. כשסיפר על חוויית ההפקה המשותפת, ניק ג'ונאס אמר:. ניק גם החמיא על העבודה עם לובאטו. האלבום הוקלט תוך עשרה ימים וחצי.
ניקולה ברלי
ביוגרפיה
ברלי נולדה בהרהילס שבלידס ולמדה במשך חמש שנים בבית הספר וולטון לריקודי תיאטרון. קריירת המשחק של ברלי החלה בשנת 2005 כאשר היא הופיעה כמישל בסרט "אהבה + שנאה". בנובמבר 2006 היא הופיעה כזואי בסרט הטלוויזיה של דומיניק סאווג', "Born Equal", וקצרה שבחים מצד המבקרים על הופעתה. בשנת 2010 היא הופיעה בסרט הריקודים StreetDance 3D בתפקיד הראשי לצד שרלוט רמפלינג.
אנדה גלנדה
תולדות הארגון
אנדה גלנדה נוסדה על ידי ברית רחבה של קבוצות שפועלות נגד שימוש בפחם, קבוצות פעולה אקלימיות עממיות. ארגוני סביבה כמו שביתת בתי הספר למען האקלים, גרינפיס ו-Bund für Umwelt und Naturschutz Deutschland הביעו סולידריות עם התנועה. אנדה גלנדה התפתחה מברית לתנועה בפני עצמה עם הופעתן של קבוצות מקומיות עצמאיות מאז 2017. בשנת 2020, יש לה 50 קבוצות מקומיות בגרמניה ועוד תשע ברחבי אירופה (שוודיה, הולנד, דנמרק, צרפת, בלגיה, שווייץ, איטליה, אוסטריה, צ'כיה). התנועה הבינלאומית כיום נפגשת בערך פעם בחודש בערים שונות בגרמניה, כשהדיונים לרוב מתקיימים בו זמנית גם באנגלית. עלונים ותקשורת במחנות האקלים מתורגמים לרוב לאנגלית או לשפות אירופאיות אחרות. יש כ-19 קבוצות עבודה בנושאים כמו הקמת המחנה, קשרי עיתונות, כספים, עניינים משפטיים ועוד.
אנדה גלנדה היא אחת הקבוצות הסביבתיות העצמאיות הגדולות. תרבות קבלת ההחלטות והארגון העצמי שלה נתפסת בדרך כלל כגורם מפתח בכושר העמידה של הארגון.
מגפת הקורונה
ההפגנות בשנת 2020 נדחו עד סוף ספטמבר עקב מצב פורץ מגפת מחלת נגיף קורנה 2019. אנדה גלנדה השתמשה במערכת עם רשימות מפוענחות כדי לרשום משתתפים ולאפשר מעקב לאחור של אנשים, תוך בדיקה שהרשויות לא יוכלו להשיג רשימות עם שמות.